
Sfânta muceniţă Tomaida din Alexandria 
(14 aprilie) 





Sfânta cuvioasă muceniţă Tomaida (apărătoarea familiilor şi a celor dornici de 
curăție) a trăit probabil în secolul al VI-lea în Alexandria, în Egipt şi a primit 
cununa muceniciei la vârsta de 15 ani. 

21. Și ieşind de acolo, a plecat lisus în părţile Tirului şi ale Sidonului. 

22.Și iată o femeie cananeiancă, din acele ţinuturi, ieşind Striga, zicând: 
Miluieşte-mă, Doamne, Fiul lui David! Fiica mea este rău chinuită de demon. 
23.E1 însă nu i-a răspuns nici un cuvânt şi apropiindu-se, ucenicii Lui Îl rugau, 
zicând: Slobozeşte-o, că strigă în urma noastră. 

24.lar EL, răspunzând, a zis: Nu Sunt trimis decât către oile cele pierdute ale 
casei lui Israel. 

25.lar ea, venind, s-a închinat Lui, zicând: Doamne, ajută-mă. 

26.E1 însă, răspunzând, i-a zis: Nu este bine să iei pâinea copiilor şi s-o arunci 
câinilor. 

27.Dar ea a zis: Da, Doamne, dar şi câinii mănâncă din fărâmiturile care cad de 
la masa stăpânilor lor. 

28. Atunci, răspunzând, lisus i-a zis: O, femeie, mare este credinţa ta; fie ţie după 
cum voieşti. Şi s-a tămăduit fiica ei în ceasul acela. 


Apostol 





Fraţilor, 

20. Cât despre noi, cetatea noastră este în ceruri, de unde şi aşteptăm Mântuitor, 
pe Domnul lisus Hristos, 

21.Care va schimba la înfăţişare trupul smereniei noastre ca Să fie asemenea 
trupului slavei Sale, lucrând cu puterea ce are de a-Și supune Sieşi toate. 


1. Deci, fraţii mei iubiţi şi mult doriți, bucuria şi cununa mea, aşa Să Staţi întru 
Domnul, iubiții mei. 

2.Rog pe Evodia şi rog pe Sintihi să aibă aceleaşi gânduri în Domnul. 

3.Încă te rog şi pe tine, credinciosule Sizig, ajută-le lor, ca pe unele care au 
luptat pentru Evanghelie, împreună cu mine şi cu Clement şi cu ceilalți 
împreună-lucrători cu mine, ale căror nume sunt scrise în cartea vieţii. 

Acatistul Sfintei muceniţe Tomaida 


SFÂNTA CUVIOASĂ MUCENIŢĂ 


TOMAIDA 


ACATISTUL 
izbăvirii celor chinuiţi 
de îndreptăţirea de sine şi 
al celor ce doresc eliberarea de patimi 





Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 

Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Troparul: Mieluşeaua Ta, lisuse, Tomaida, strigă cu mare glas: Pe Tine, Mirele 
meu, Te iubesc şi pe Tine căutându-Te mă chinuiesc şi împreună mă răstignesc şi 
împreună mă îngrop cu Botezul Tău şi pătimesc pentru Tine, ca să împărăţesc întru 
Tine şi mor pentru Tine, ca să viez pentru Tine; ci, ca o jertfă fără prihană, pri- 
meşte-mă pe mine, ceea ce cu dragoste mă jertfesc Ție, pentru rugăciunile ei, ca un 
Milostiv, mântuieşte sufletele noastre. Amin. 


SR 5 e 


Condacul 1 

Multe flori a odrăslit dreapta credinţă şi toate de taină, dar ca Tomaida, nevasta cea 
întocmai cu monahiile, apărătoarea cea prea tânără a fecioriei, păstrătoarea de aur 
curăţit a întregii înţelepciunii, pomul sub care ne răcorim cei aprinşi de arşița de- 
sfrânării, baia în care sângele muceniţei ne spală pe toţi înainte de a merge la nunta 
Mielului, nu poţi afla, pentru aceea să şi cântăm plini de nădejde şi iubire dumne- 
zeiască: Bucură-te, Sfântă cuvioasă muceniţă Tomaida, vasul întregii înţe- 
lepciuni creştineşti! 


Icosul 1 
Egiptul, ţara pedepsiţilor dar şi a celor izbăviţi din gheara satanei, pustiul cel 
roditor de viaţă sfântă, a crescut în Alexandria. Trupul tău de taină, hotar şi piatră 

de poticnire pentru tot necredinciosul şi groapă fără de fund spre pierzarea duhu- 
rilor desfrânării: 

Bucură-te, copilă a unor drept credincioşi creştini alexandrini; 

Bucură-te, ascunzătoare a chipului de mucenicie; 

Bucură-te, polată a minţilor îndumnezeite; 

Bucură-te, floare din care ne vom hrăni tainic noi, albinele următoare lui Hristos; 
Bucură-te, că inima ta a rămas biserică neprihănită a chipului Mântuitorului; 
Bucură-te, că însoţindu-te cu bărbat, în chip de neînțeles ai rămas neatinsă de stri- 
căciunea patimii desfrânării; 

Bucură-te, lumină din lumina Hristos; 

Bucură-te, strălucire fără de umbră sau schimbare; 

Bucură-te, candelă plină de untdelemnul poruncilor lui Dumnezeu; 

Bucură-te, corăbioară în care aflăm salvare cei înecaţi în oceanul păcatelor; 
Bucură-te, tămăduitoarea celor pe care lepra desfrânării i-a lăsat fără de chipul cel 
adevărat; 

Bucură-te, Sfântă cuvioasă muceniţă Tomaida, vasul întregii înţelepciuni creş- 
tineşti! 


Condacul al 2-lea 

Cine este această făptură de taină, nevasta feciorelnică, încinsă cu adevărul, îmbră- 
cată fiind cu platoşa dreptăţii, propovăduitoarea Evangheliei păcii în chiar faţa 
hâdă a morţii, cu pavăza credinţei acoperită, având coiful mântuirii pe cap şi cu 
sabia Duhului zdrobind veşnic stăpânirea celui rău, pentru care Cetele îngereşti 
împreună cu ale Sfinților cântă Sfintei Treimi: Aliluia! 


Icosul al 2-lea 

Cuget feciorelnic neîntinat, suflet de înger, inimă arvunită poruncilor dumnezeieşti, 
în trup de femeie te-ai păstrat, Tomaida, pentru a fi nouă, celor bântuiţi de negurile 
desfrânării, călăuză spre ispăşire şi cale de mântuire: 

Bucură-te, că ai cunoscut Taina cununiei; 

Bucură-te, că soţului şi stăpânului tău după trup i-ai fost credincioasă până la 
moarte; 

Bucură-te, că ai înţeles pe deplin menirea femeii creştine; 

Bucură-te, că toate cele lumești, ca monahiilor, îţi păreau străine; 

Bucură-te, că ochii tăi lăuntrici au fost feriți de apele înşelătoare ale plăcerilor tru- 
peşti; 

Bucură-te, că spurcăciunile poftelor diavoleşti cu puritatea copilărească le pierdeai; 
Bucură-te, că toate provocările desfrânatului tău socru în nimic le-ai prefăcut; 
Bucură-te, că pentru tine şi în tine nu a încăput decât lumina Hristos; 

Bucură-te, cea care nu ţi-ai întinat Sfântul Botez; 

Bucură-te, apărătoarea familiilor creştine şi a celor doritori de curăţie; 
Bucură-te, stea călăuzitoare spre Rai; 

Bucură-te, Sfântă cuvioasă muceniţă Tomaida, vasul întregii înţelepciuni creş- 
tineşti! 


Condacul al 3-lea 

A pândit şarpele pierzării omeneşti şi sufletul tău, dar fructul oprit întins şi ţie spre 
mâncare i-a fost pieirea, căci ai urmat Domnului tău Hristos pe Cruce şi în moarte, 
biruind astfel moartea spre cântarea cea veşnică: Aliluia! 


Icosul al 3-lea 

Doar cel învechit în blestemăţii şi rele nu intră pe uşa Hristos, ci trece furiş peste 
hotarele stabilite de Domnul ca apărare a vieţii creştineşti, dar te-a aflat pe tine ca 
pe o oaste întreagă de pază ascultării, curăţiei, iubirii neîntinate - Căui, Adevărului 
şi Vieţii - celei dorite de toţi cei cu mintea întreagă: 

Bucură-te, cea asemeni marilor bărbaţi ai Sfintei Treimi; 

Bucură-te, gingăşie mai tare decât toate săbiile lumii; 

Bucură-te, trup de carne în care, neştiut şi neînțeles pentru mulți, nu s-a strecurat 
putrejunea păcatelor; 

Bucură-te, ţară în care îşi află scăparea cei urmăriți de patimile trupeşti; 

Bucură-te, că despicându-ţi-se trupul de spurcatul tău socru, s-a deschis nouă ţara 
făgăduinţei nepătimirii; 

Bucură-te, că rănile tale de moarte ne aduc nouă, celor morţi după plăceri trupeşti, 
vindecarea de dracul desfrânării; 

Bucură-te, că nu te-ai temut de groaznica moarte prin sabie; 

Bucură-te, că de Domnul şi de înţelepciunea judecăților Lui ţi-a fost frică; 
Bucură-te, că cele 7 păcate de moarte cu rănile de moarte, făcute ţie, le-ai prăvălit 
în iad; 

Bucură-te, iubire ce ai biruit patima; 

Bucură-te, tinereţe fără urâciuni şi viaţă fără de moarte; 

Bucură-te, Sfântă cuvioasă muceniţă Tomaida, vasul întregii înţelepciuni creş- 
tineşti! 


Condacul al 4-lea 

Cugetare de egumenă hotărâtă în fapte vitejeşti asemenea Oştilor îngereşti, veghe 
neadormită, pustnicească abţinere de la dulcegăriile vieţii, blândeţe şi bunătate de 
Sfântă măicuţă, tu, copilă de 15 ani, Tomaida, în inimă ai păstrat şi păzit, pentru 
care veşnic vei auzi şi vei cânta în cer şi pe pământ: Aliluia! 


Icosul al 4-lea 

Însuşi Hristos văzându-ţi vitejia, înţelepciunea şi hotărârea te-a ales să-l urmezi 
printre spinii înfricoşători ai chinurilor, ca biruitoare ieşind din încercările de moa- 
rte, să ne poţi tămădui şi pe noi: 

Bucură-te, cea aleasă dintre femei drept mireasă; 

Bucură-te, asemenea mărgăritarului din țarină; 

Bucură-te, nevastă nestricată de împreunare; 

Bucură-te, că Însuşi Hristos te-a cumpărat; 

Bucură-te, că ai fost mai tare decât orice diamant; 

Bucură-te, că Domnul a văzut în tine pe cea căutată să pecetluiască închisorile des- 
frâului; 

Bucură-te, vistierie a tainelor Sale; 

Bucură-te, că a lui Hristos bărbăţie ai dobândit; 

Bucură-te, că de bunătate şi blândeţe nu te-ai despărțit; 

Bucură-te, foc care arzi patimile şi poftele diavoleşti; 

Bucură-te, că şi de viaţa cea trecătoare te-ai lepădat pentru viaţa cea veşnică; 
Bucură-te, Sfântă cuvioasă muceniţă Tomaida, vasul întregii înţelepciuni creş- 
tineşti! 


Condacul al 5-lea 

Neîncetat spurcăciunea doreşte pierderea noastră, dar harul dobândit de creştini 
prin Sfintele Taine are şi putere şi înţelepciune ce biruiesc firea noastră păcătoasă, 
trecându-ne în chip neştiut hotarul de spaimă înapoi la Rai, desăvârşit cântând: 
Aliluia! 


Icosul al 5-lea 

Cât de mult ţi-ai iubit bărbatul binecuvântat ţie de Dumnezeu, întru slava şi slujirea 
Stăpânului ceresc, dacă ai fost gata să aperi Taina cununiei şi a desăvârşitei iubiri 
din Sfintele Taine, cu chiar viaţa ta de copilă: 

Bucură-te, asemenea tuturor muceniţelor; 

Bucură-te, pildă bună pentru toate femeile căsătorite; 

Bucură-te, stea călăuzitoare şi tuturor fecioarelor; 

Bucură-te, că spaima de moarte nu te-a întunecat; 

Bucură-te, că moartea o ai ruşinat,; 

Bucură-te, drum nou săpat în carne şi sânge; 

Bucură-te, că puterea duhului ai dovedit; 

Bucură-te, fiică a Evei spălată de păcate; 

Bucură-te, raiule recâştigat,; 

Bucură-te, noule Ierusalim creştinesc 

Bucură-te, dar făcut altar Sfintei Treimi; 

Bucură-te, Sfântă cuvioasă muceniţă Tomaida, vasul întregii înţelepciuni creş- 
tineşti! 


Condacul al 6-lea 

A fi monah înseamnă a-L iubi pe Hristos pe Cruce, a fi monah înseamnă a iubi 
desăvârşit şi curat, a fi monah lepădarea de toate ale lumii plăceri şi bucurii cere, a 
fi monah presupune ascultarea cea peste fire a poruncilor ce ucid trupul păcatului 
în care omul a căzut. A fi monahie în cuget ai ales şi tu, Sfântă muceniţă Tomaida, 
şi de aceea vei cânta nesfârşit şi fără prihană dumnezeiescul: Aliluia! 


Icosul al 6-lea 

Cuviosul părinte Daniil Schiteanul a înţeles întreaga ta înţelepciune ce te-a făcut să 
alegi moartea cea roditoare de viaţă şi astfel, nefiind monahie cu rânduiala, mo- 
nahie te-ai arătat în cuget şi cu fapta cea bună: 

Bucură-te, că ai împreunat însoțirea cu curăţia; 

Bucură-te, nevastă trecută în rândul fecioarelor; 

Bucură-te, că ivirea morţii năpraznice nu te-a făcut să-L uiţi pe Hristos; 

Bucură-te, că în două ai suferit a te tăia desfrânatul, pentru a-i putea uni cu Hristos 
pe toți cei despicaţi de desfrânare; 

Bucură-te, cea numită cuvioasă chiar de către cuvioşii Sfintei Mănăstiri Octodecat; 
Bucură-te, chemarea de taină a cuvioşiei; 

Bucură-te, mintea cu lumină cerească; 

Bucură-te, inimă cu duhul dumnezeiesc; 

Bucură-te, priceperea peste rânduielile lumii; 

Bucură-te, înţelegerea ce copleşeşte firea; 

Bucură-te, întocmai cu Maria Egipteanca, Sfântul loan Valahul, Moise ungurul sau 
Xenia cea înţeleaptă; 

Bucură-te, Sfântă cuvioasă muceniţă Tomaida, vasul întregii înţelepciuni creş- 
tineşti! 


Condacul al 7-lea 

Te cinstim după cuviinţă cu lacrimi şi bucurie, dar înţelegerea vieţii tale ne este 
peste putință. Căci frământarea aşternutului pierde strălucirea întregii înţelepciuni, 
dar tu ai unit cele contrare prin adumbrirea harului şi mirul sângelui tău, arătând 
lumii că cine în Hristos se îmbracă, poate ajunge să împace sfâşierile prăbuşirii din 
Rai: Aliluia! 


Icosul al 7-lea 
Fecioară în naştere doar Maica lui Dumnezeu s-a păstrat, iar tu ai urmat-o în cuget, 
neprihănită rămânând prin înţelegerea de taină a rostului vieții creştineşti: 

Bucură-te, chipul de Rai al Evei; 

Bucură-te, chip al cuvioşiei; 

Bucură-te, chip al redobândiriui femeii adultere; 

Bucură-te, chip al tuturor desfrânaţilor pocăiţi; 

Bucură-te, că toţi împătimiţii chemându-te, se tămăduiesc; 

Bucură-te, a pământului prefacere cerească; 

Bucură-te, jertfă de sânge a coastei lui Adam; 

Bucură-te, unire a celor de jos cu cele de Sus; 

Bucură-te, cea slabă din fire, dobândire a celor puternice veşnice prin alegere; 
Bucură-te, adăpost al familiilor încercate de patimi; 

Bucură-te, unirea bărbatului cu femeia în desăvârşită curăţie; 

Bucură-te, Sfântă cuvioasă muceniţă Tomaida, vasul întregii înţelepciuni creş- 
tineşti! 


Condacul al 8-lea 

A făcut Sfânta Treime Om după Chipul şi Asemănarea Sa, dar neascultarea şi 
duhul desfrânării l-a scos pe acesta din Rai, iar prin Întruparea şi Răstignirea Cu- 
vântului lui Dumnezeu, făptura de lut şi carne a dobândit iarăşi Duhul Sfânt şi 
putinţa de a încăpea întreagă şi curată în slava Tatălui-Dumnezeu: Aliluia! 


Icosul al 8-lea 

Aşa cum raza soarelui nu-şi modifică cu nimic natura, trecând prin foc şi prin apă, 
aşa şi tu, mireasă a lui Dumnezeu ai rămas cu cugetul, femeie fiind cu trupul, o, 
minunile Tale, Hristoase, o, bunătatea Ta, o, lubirea Ta de oameni cea neînţeleasă 
decât de întreaga înţelepciune creştinească: 

Bucură-te, muceniţă, că toate ţi-au fost îngăduite, dar nu ai fost stăpânită decât de 
iubirea lui Hristos; 

Bucură-te, că trupul nu pentru desfrânare l-ai păstrat, ci prin sabie şi suferinţă, 
curat lui Hristos i l-ai dat; 

Bucură-te, că un trup ai fost cu soţul tău doar pentru a fi, o taină a lui Dumnezeu, 
un mădular în Trupul lui Hristos; 

Bucură-te, templu al Duhului Sfânt chiar şi în unire cu cel de jos; 

Bucură-te, că stăpânul cel mic, nu te-a despărțit nicidecum de adevăratul şi unicul 
Domn, lisus Hristos; 

Bucură-te, soție despărțită vremelnic de bărbatul tău doar prin sabie şi moarte; 
Bucură-te, că prin credinţă, curăţie şi jertfă te-ai făcut tămăduitoarea tuturor des- 
frânaţilor; 

Bucură-te, apărătoarea familiei creştine; 

Bucură-te, focul pierzător al duhurilor desfrânării; 

Bucură-te, ocolul cel sfânt al bărbaţilor şi femeilor botezate întru Domnul; 

Bucură-te, că aperi de toată spurcăciunea pe toţi cei ce te cheamă întru Hristos; 
Bucură-te, Sfântă cuvioasă muceniţă Tomaida, vasul întregii înţelepciuni creş- 
tineşti! 


Condacul al 9-lea 

Cumplită este mânia lui Dumnezeu împotriva celor ce se încăpățânează în des- 
frânare, uitând de pedepsele cu care au fost pârjoliți de moarte şi daţi satanei toți 
iubitorii de patimi în trup, pentru care cu smerită frică cântăm Celui Puternic: 
Aliluia! 


Icosul al 9-lea 

Hristos ţi-a fost Chipul şi nu Eva şi EI te-a făcut precum marea în furtună, pică- 
tura tocând stânca, iar tu cu sângele tău mucenicesc fărâmi tăriile desfrânării: 
Bucură-te, sânge curat, vărsat pentru tămăduirea noastră; 

Bucură-te, tămăduitoarea, dar şi judecătoarea celor ce au schimbat harul lui 
Dumnezeu în desfrânare; 

Bucură-te, mângâietoarea celor smeriţi şi dornici de iertări; 

Bucură-te, cumplită sabie împotriva celor ce visând, pângăresc trupul, leapădă 
Stăpânirea şi hulesc măririle cereşti; 

Bucură-te, străpungătoarea celor ce umblă în calea lui Cain; 

Bucură-te, foc ce arzi pe sodomiţi şi gomoreni; 

Bucură-te, că încremeneşti în întunericul cel veşnic pe onanişti şi pe toți desfrâ- 
naţii; 

Bucură-te, că pe toţi aceştia îi poţi întoarce, cu harul dat ţie de Domnul nostru Iisus 
Hristos la viaţă, dacă se pocăiesc; 

Bucură-te, baia prea sfintei noastre credinţe; 

Bucură-te, ochiul cel bun al orbiților de patimi; 

Bucură-te, cale de mântuire a tuturor rătăciților care doresc întru Hristos tămă- 
duire; 

Bucură-te, mâna prin care ne sprijinim de Crucea Mântuitorului; 

Bucură-te, Sfântă cuvioasă muceniţă Tomaida, vasul întregii înţelepciuni creş- 
tineşti! 


Condacul al 10-lea 

Munţii virtuţilor omeneşti sunt acoperiţi cu Slava lui Dumnezeu, iar piscul cel mai 
înalt are cetate de nedoborât dragostea, căci Domnul este Iubire şi din lubirea-l S-a 
răstignit pentru noi şi pentru a împlini desăvârşit dorința Dumnezeului-Tată: 
Aliluia! 


Icosul al 10-lea 

Revărsare de daruri fără de sfârşit dă Domnul celor ce-L urmează, peste toate fiind 
însă darul iubirii de Dumnezeu şi al iubirii aproapelui, de care te-ai făcut vistierie 
prea bogată: 

Bucură-te, Tomaida, iubirea cea îndelung răbdătoare; 

Bucură-te, Tomaida, iubire ce nu te porţi cu necuviinţă; 

Bucură-te, Tomaida, iubire ce nu te aprinzi cu îndreptăţirea de sine; 

Bucură-te, Tomaida, iubire ce împlineşti dorinţele noastre cele bune; 

Bucură-te, Tomaida, topitoarea trufiei şi a iubirii de sine; 

Bucură-te, 'Tomaida, chivot al adevărului; 

Bucură-te, Tomaida, legătura desăvârşirii; 

Bucură-te, Tomaida, primitoarea moştenirii lui Hristos; 

Bucură-te, că ludita a ucis pe Olofren desfrânatul, dar a murit; 

Bucură-te, că tu, Tomaido, te-ai lăsat ucisă de cel desfrânat şi trăieşti veşnic; 
Bucură-te, că ne eşti şi nouă, împătimiţilor, apărătoare de taină; 

Bucură-te, Sfântă cuvioasă muceniţă Tomaida, vasul întregii înţelepciuni creş- 
tineşti! 


Condacul al 11-lea 

Greu de înţeles, dar şi mai greu de trăit de noi, păcătoşii, poruncile Domnului ce 
aduc darurile smereniei şi ale desăvârşirii în Duh, pe care tu însă le-ai împlinit cu 
prisosinţă de la Sfântul Botez, neîncetând să aduci sfânta cântare: Aliluia! 


Icosul al 11-lea 

Moartea ta a fost trâmbiţată de îngeri şi a luminat beznele vieţii noastre ca un 
fulger, astfel văzătorii cu Duhul au fost înştiinţaţi de naşterea tămăduitoarei de des- 
frânare, înţeleapta Tomaida: 

Bucură-te, nevastă cu chip îngeresc dăruită, prin acoperirea cu haina cea grea a 
muceniciei; 

Bucură-te, mireancă socotită de Sfinţii părinţi asemenea lor; 

Bucură-te, că încă şi în mănăstire de călugări ai fost dusă; 

Bucură-te, cea care împreună cu egumena noastră, prea curata Maică a lui Dumne- 
zeu, păzeşti Sfintele Mănăstiri de duhul îndreptăţirii de sine; 

Bucură-te, că sfintele tale moaşte imediat au lucrat; 

Bucură-te, că sfintele tale moaşte l-au vindecat de desfrânare pe cel ce ţi-a cerut 
ajutorul; 

Bucură-te, minune pe care n-o înţelegem, dar la care ne rugăm; 

Bucură-te, că picăturile sângelui tău umplu de viaţă deşertul păcatelor noastre; 
Bucură-te, că te-ai făcut maică tuturor părăsiţilor de virtuţi; 

Bucură-te, că Domnul lisus, Mirele pentru care te-ai lăsat tăiată în bucăţi, te-a în- 
tregit nouă; 

Bucură-te, că trupul tău tăiat taie dorinţele blestemate; 
Bucură-te, Sfântă cuvioasă muceniţă Tomaida, vasul întregii înţelepciuni creş- 
tineşti! 


Condacul al 12-lea 

Fără de voi, Sfinților ai Sfintei Treimi, la comoara vieţii veşnice nu am ajunge nici- 
odată, căci rătăcim în hățişurile păcatelor noastre mai întinse decât toate oceanele 
şi mările lumii, găuri negre fără de hotare, din care numai voi, prin nevoinţe şi 
moarte ne ridicaţi, ca împreună să cântăm: Aliluia! 


Icosul al 12-lea 

Văzând Domnul nepuţintele noastre în a ne apăra de dulcețile fructului oprit şi 
slaba noastră voinţă, a trimis pe copila nevastă cu suflet de monahie să ne ocro- 
tească şi cărare făcându-se prin ea, nouă cărare spre mântuire ne este: 

Bucură-te, taina chipului de sfinţenie al făpturi; 

Bucură-te, taina chipului nevinovat şi curat; 

Bucură-te, fiica lumii şi dar al Fiului Tatălui Ceresc; 

Bucură-te, virtute a celor iubitori de Dumnezeu; 

Bucură-te, vitejie ce întreci pe toţi războinicii satanei; 

Bucură-te, tărie a Cerului în pământ; 

Bucură-te, copilă, nevastă, monahie - maica neputincioşilor; 

Bucură-te, lucrare sfântă peste răutatea lumii; 

Bucură-te, lucrare sfântă peste vicleniile demonice; 

Bucură-te, smerenie cu slavă de taină; 

Bucură-te, milostivă, a săracilor în virtuţi sprijinitoare şi tămăduitoare; 

Bucură-te, Sfântă cuvioasă muceniţă Tomaida, vasul întregii înţelepciuni creş- 
tineşti! 


Condacul al 13-lea (de 3 ori) 

O, sfântă taină a lubirii lui Dumnezeu pentru chipul Său de țărână, lucrare prin care 
Hristos se răstigneşte în fiecare dintre Sfinţii Lui, înviindu-i şi lucrători în ogorul 
cel răsădit cu lacrimi punându-i, Sfântă cuvioasă şi muceniță Tomaida, caută, caută 
degrabă la rătăcirea minţii mele şi-mi dă mie voinţa ta cea sfântă, ca împotrivindu- 
mă cu totul vrăjmaşului, focul pârjolitor al patimilor mele trupeşti să-l sting cu cur- 
gerea sângelui tău neprihănit, în care rebotezându-mă eu, cel căzut din cele sfinte, 
să redevin chip al Tatălui Ceresc, fiu întors la cele dintâi şi ție recunoscător, ca 
împreună cu toţi să-l cânt Sfintei Treimi: Aliluia! 


Apoi iarăşi se zice: 

Icosul 1 

Egiptul, ţara pedepsiţilor dar şi a celor izbăviţi din gheara satanei, pustiul cel 
roditor de viaţă sfântă, a crescut în Alexandria. Trupul tău de taină, hotar şi piatră 
de poticnire pentru tot necredinciosul şi groapă fără de fund spre pierzarea duhu- 
rilor desfrânării: 

Bucură-te, copilă a unor drept credincioşi creştini alexandrini; 

Bucură-te, ascunzătoare a chipului de mucenicie; 

Bucură-te, polată a minţilor îndumnezeite; 

Bucură-te, floare din care ne vom hrăni tainic noi, albinele următoare lui Hristos; 
Bucură-te, că inima ta a rămas biserică neprihănită a chipului Mântuitorului; 
Bucură-te, că însoţindu-te cu bărbat, în chip de neînțeles ai rămas neatinsă de stri- 
căciunea patimii desfrânării; 

Bucură-te, lumină din lumina Hristos; 

Bucură-te, strălucire fără de umbră sau schimbare; 

Bucură-te, candelă plină de untdelemnul poruncilor lui Dumnezeu; 

Bucură-te, corăbioară în care aflăm salvare cei înecaţi în oceanul păcatelor; 
Bucură-te, tămăduitoarea celor pe care lepra desfrânării i-a lăsat fără de chipul cel 
adevărat; 

Bucură-te, Sfântă cuvioasă muceniţă Tomaida, vasul întregii înţelepciuni creş- 
tineşti! 


Condacul 1 

Multe flori a odrăslit dreapta credinţă şi toate de taină, dar ca Tomaida, nevasta 
cea întocmai cu monahiile, apărătoarea cea prea tânără a fecioriei, păstrătoarea de 
aur curăţit a întregii înţelepciuni, pomul sub care ne răcorim cei aprinşi de arşiţa 
desfrânării, baia în care sângele muceniţei ne spală pe toţi înainte de a merge la 
nunta Mielului, nu poţi afla, pentru aceea să şi cântăm plini de nădejde şi iubire 
dumnezeiască: Bucură-te, Sfântă cuvioasă muceniţă Tomaida, vasul întregii în- 
felepciuni creştineşti! 

Rugăciune 





Sfântă muceniță Tomaida, luminătoarea celor din întunericul îndreptăţirilor de 
sine, caută şi spre a mea ticăloasă rugăciune, căci m-am aruncat în faţa sfintei tale 
icoane, pe care eu, orbitul de păcatele desfrânării nu o văd. 


Ascultă dar strigarea inimii mele, căci eu pe voi, Sfinţii, nu vă mai aud, cu totul 
fiind asurzit de vuietele de veselie şi chiuiturile dracilor, caută tu spre mine precum 
a căutat Mântuitorul lumii şi cu a Lui milă şi iubire de oameni am ajuns să mă rog 
cu, cel ce nu mai am glas, ci cu porcii şi toate dobitoacele m-am asemănat în grai şi 
purtări şi ca un necuvântător m-am făcut, cel ce odinioară în Rai le-am dat lor nu- 
me şi rosturi prin numire. 


Caută cu dinadinsul spre mine şi cu rugăciunile tale cele ascultate de Stăpânul şi 
Făcătorul celor văzute şi nevăzute, mă sprijineşte măcar o zi în războiul desfrâ- 
nării şi prea desfrânării în care singur, de bună voie m-am aruncat! Roagă-te pentru 
mine păcătosul, care i-am întrecut cu mult şi multe, fără de nume ticăloşii pe cei 
din Sodoma şi Gomora, pentru mine ce nu mai aştept decât mânia lui Dumnezeu, 
căci “întru fărădelegi m-am zămislit şi întru păcate m-a născut maica mea”, în 
vârtejul apocaliptic fiind crescut, cu tristeţea fiind înfăşat, cu laptele satanic al urâ- 
ciunilor televizorului alăptat, înțărcat cu mânie şi ură, lipsit cu totul fiind de 
întreaga înţelepciune creştinească. 

Tu, cea care n-ai cunoscut băloşenia păcatului şi nici frica şi nici ruşinea drăcească, 
adu asupră-mi sabia Duhului Sfânt şi mă despică tu în două şi scoate afară din 
mine duhul cel împuţit al destrăbălării, al tristeţii, al pustiirii, al curviei şi al prea 
curviei, al tuturor păcatelor trupeşti ce nici dracii nu le mai ştiu inventa, al întinării 
cu pofte urâte înaintea Hristosului meu. Taie de la mine duhul necunoaşterii, al 
nemilostivirii, al împietririi, al beţiei, al lăcomiei pântecelui, al iubirii de arginţi, al 
clevetirii aproapelui, al neiubirii de frați sau de duşmani, al aprinderii spre cele rele 
şi neplăcute Domnului, al obrăzniciei ce se cheamă “îndrăzneală”, şi tot cugetul 
fără de răspuns şi nevrednic de chipul Iubirii dumnezeieşti, dar vrednic de toată 
munca şi osânda şi gheena şi de toată pedeapsa, cu care Sfânta Treime osândeşte 
răzvrătirea şi neascultarea cea drăcească spre care eu (numele) m-am aplecat, în- 
voindu-mă cu totul. 


Miluieşte-mă tu, cea tăiată la trup, dar întreagă cu înţelepciunea şi roagă-L. pe 
Bunul Dumnezeu să-mi dea iertare şi putere, să-mi dea răgaz să-mi spăl în sângele 
tău, vărsat pentru mine, în Sângele Lui apoi cu care a Mântuit lumea, mulțimea 
fără de număr a nelegiuirilor. 


Sunt istovit de iureşul acestei trăiri în păcate. Vezi-ne pe mine şi pe toţi ai mei fraţi 
de ticăloşie. Opreşte-mă tu la hotarul de taină al pocăinţei şi smereniei, crestează- 
mă cu postul, pentru a-mi revărsa în mărturisire, fără de frică şi ruşine, păcatele. 
Vreau să mă mărturisesc mai întâi ţie, ca unei fierbinte rugătoare şi grabnic mij- 
locitoare, apoi, cu ajutorul părintelui duhovnic, Singurului şi lubitorului de oameni 
Dumnezeu. 


Ajută-mă te rog cu umilinţa cu care a cerut ajutor femeia cananeiancă pentru fiica 
ei. Eu sunt şi mamă şi fiică, căci gazdă a păcatelor îndreptăţirii de sine sunt şi am 
zămislit blestemăţii cu care am umplut lumea. Văd Crucea ca pe singurul liman şi 
o cer. Te rog, (iată, mă rog!) şi-mi doresc - drumul îngust şi îngusta intrare în stau- 
lul oilor mântuite. 


Cred şi vreau să-mi mărturisesc credința cea dreaptă prin faptele bune ale creşti- 
nului ortodox. Dar sunt cu totul neputincios. Te rog pe tine, Sfântă cuvioasă şi 
muceniţă Tomaida, roagă-te cu dinadinsul, ca Domnul meu şi Dumnezeul meu 
lisus Hristos să-mi poruncească şi mie: “Scoală-te, ia-ţi patul tău şi umblă”. 


Tu eşti scăldătoarea mea cea care eşti pilda cea bună şi tămăduitoare a oilor. Pentru 
rugăciunile tale să fiu şi eu tămăduit şi tămăduit fiind, să revin la viaţă pentru a pu- 
tea sluji şi eu, după poruncă, Sfintei Treimi, Maicii prea curate şi pururea Fecioarei 

Maria şi vouă, tuturor Sfinţilor la care am alergat spre tămăduirea sufletului şi a 
trupului. Amin! 


Rugăciune 
Dumnezeule, pentru rugăciunile Sfintei muceniţe Tomaida, ajută-mi mie şi mă 


izbăveşte de păcatul desfrânării. Şi nădăjduieşte suflete al meu spre Dumnezeu, că 
te vei libera de ispita diavolească. Amin! (de 3 ori) 

Vieţile Sfinţilor - Pomenirea Sfintei muceniţe Tomaida 





Această Sfântă muceniţă Tomaida, a fost născută în Alexandria de părinţi drept 
credincioşi şi a fost crescută de dânşii în învăţătură şi în bune obiceiuri. lar după ce 
a ajuns la vârsta de 15 ani, părinţii ei au măritat-o cu legiuită nuntă, după un 
oarecare tânăr creştin. 

Și vieţuia Tomaida cea tânără în casa bărbatului ei cu cinste, având laudă pentru 
întreaga înţelepciune, blândeţe, bunătate şi pentru celelalte obiceiuri bune ale sale, 
locuind în aceeaşi casă cu socrul său. 


Acela, prin a satanei lucrare, gândea cu vicleşug asupra nurorii sale, ispitit de 
frumuseţea ei şi aprinzându-se cu poftă trupească spre dânsa, căuta timp ca să facă 
cu dânsa păcat, dar nu află, decât numai în toate zilele o momea prin oarecare 
îmbunări şi adeseori o săruta. Dar tânăra Tomaida, fiind întreagă la minte, nu i-a 
cunoscut sărutarea lui cea înşelătoare şi gândul cel viclean, ci socotea că din 
dragoste părintească o face aceasta şi se ruşina de el ca de un tată. 


Bărbatul ei era vânător de peşte şi într-o noapte, venind alţi vânători, l-au luat să 
vâneze peşte; iar după plecarea tânărului din casă, s-a sculat tatăl lui şi a început a 
o sili pe nora sa spre păcat. lar ea deodată înspăimântându-se, ca de o răutate 

neaşteptată, a început a se împotrivi bătrânului celui fără de ruşine şi-i zicea: 





Dar bătrânul nu se depărta, silind-o cu cuvinte fără de ruşine, dar ea fiind înţeleaptă 
şi plină de frica lui Dumnezeu, se apăra de el rugându-l şi sfătuind pe socrul său ca 
să înceteze de la o fărădelege şi necurată poftă ca aceea. Ci pe cât ea se apăra, pe 
atât o silea mai tare, arzând ca o văpaie de păcatul poftirii spre dânsa. Deasupra 
patului la perete, era o sabie spânzurată şi bătrânul ajungând cu mâna la sabia 
aceea şi scoţând-o din teacă, a început a o înfricoşa, zicându-i: "De nu mă vei 
asculta, iată, cu această sabie îţi voi tăia capul”. 


lar tânăra i-a răspuns: IONII aut E ant N i ăi aăCi dCi ii NO acad 


Atunci bătrânul, umplându-se de mare mânie, a lovit tare cu sabia pe fericita 
Tomaida, nora sa şi a ucis-o, tăind-o în două. lar ea şi-a dat sufletul său în mâinile 
lui Dumnezeu, voind mai bine să moară, decât să mânie pe Dumnezeu cu o 
fărădelege ca aceea şi să-şi întineze trupul şi patul bărbatului său. 


lar pe ucigaşul acela îndată l-a ajuns pedeapsa lui Dumnezeu, pentru că el, fiind 
orbit cu sufletul, a orbit şi cu ochii şi aruncând sabia, căuta uşile, vrând să iasă 
afară din casă şi să fugă fără de ştire; dar neputând să le afle, multă vreme s-a 
ostenit pipăind pereţii şi căutând uşile, însă neaflându-le a rămas acolo. 


Apoi venind alți vânători şi bătând în uşă, strigau pe fiul lui la lucru, iar tatăl a 
răspuns: "Fiul meu s-a dus la vânarea peştelui, arătaţi-mi uşile casei mele, deoarece 
nu pot să le aflu”. 


Aceia, deschizând, au intrat şi au găsit pe bătrân având mâinile şi hainele pline de 
sânge şi pipăind pereţii; iar pe femeia cea moartă zăcând la pământ, tăiată în două 
şi tăvălindu-se în sângele său. Aceasta văzând-o s-au înspăimântat şi întrebau ce 
este aceasta şi cine a făcut uciderea. lar bătrânul şi-a mărturisit păcatul său şi-i rugă 
să-l ducă la divan şi să-l dea judecății celei după lege, ca să-şi ia pedeapsa cea 
vrednică după faptele sale. 


Deci, întorcându-se bărbatul de la vânarea peştelui şi văzând ceea ce se făcuse, s-a 
umplut de negrăită jale şi ruşine. EI se tânguia pentru soţia sa cea atât de înţeleaptă 
şi se ruşina de tatăl său cel atât de fărădelege; căci netemându-se nici de 
Dumnezeu, nici de cărunteţile sale ruşinându-se, a făcut unele ca acestea. 

Deci, a dat pe bătrân judecății, de şi-a luat pedeapsa prin sabie. Iar la trupul celei 
ucise s-a adunat mulţime de popor din cetatea Alexandriei, mirându-se de un lucru 
nemaipomenit şi înfricoşat ca acesta şi fericind întreaga înţelepciune a ei cu laude. 


S-a întâmplat în acel timp, că era acolo cuviosul Părinte Daniil Schiteanul. Acela a 
zis către ucenicul său: "Fiule, să mergem să vedem moaştele sfintei celei tinere”. 


Și ducându-se le-au văzut, iar după aceea s-au întors în mănăstirea care se numea 
Octodecat, adică a optsprezecea şi au întâmpinat monahii pe Daniil primindu-l cu 
cinste şi cu dragoste, iar părintele le-a spus despre pătimirea Sfintei Tomaida, 
zicându-le: "Duceţi-vă şi aduceţi aici cinstitele ei moaşte, pentru că nu se cade, ca 
trupul ei să se pună cu oamenii cei mireni, ci cu sfinţii părinţi”. 


Dar unii din fraţi au început a cârti nevrând ca trupul cel femeiesc să-l pună alături 
cu sfinții părinţi. 


Iar cuviosul le-a răspuns: "Acea tânără pe care nu voiţi să o aduceţi aici, îmi este 
maică şi mie şi vouă, deoarece pentru întreaga ei înţelepciune a murit”. 


Atunci monahii ne mai îndrăznind a se împotrivi Sfântului Părinte Daniil, s-au dus 
şi au luat acel trup şi l-au îngropat cu cinste în gropnița mănăstirii cu sfinții părinți. 


După aceasta, sărutând cuviosul pe toţi părinţii, s-a dus cu ucenicul la schitul său. 
ŞI s-a întâmplat, ca un oarecare frate să fie chinuit foarte rău de diavolul desfrânării 
şi mergând la cuviosul Daniil şi-a mărturisit trupeasca patimă cea mare. 


Zis-a lui cuviosul: "Mergi la Mănăstirea Octodecatului şi intrând în gropnița 
sfinților părinți, roagă-te, zicând: "Dumnezeule, pentru rugăciunile Sfintei mu- 
ceniţe Tomaida, ajută-mă şi mă izbăveşte de păcatul desfrânării!” Apoi nădăj- 
duieşte spre Dumnezeu, că te vei libera de ispita diavolească”. 


Iar fratele, luând porunca părintelui, s-a dus acolo şi a făcut precum i se poruncise 
lui, iar de atunci i-a încetat războiul trupului. Şi întorcându-se la schit, a căzut la 
picioarele cuviosului Părinte Daniil, zicând: "Cu rugăciunile Sfintei muceniţe 
Tomaida şi cu ale tale, părinte, m-a liberat Dumnezeu de păcatul desfrânării”. 


Și l-a întrebat stareţul cum s-a liberat, iar fratele a zis: "Numai douăsprezece 
rugăciuni am făcut şi din candela ce era la mormântul Sfintei Tomaida m-am uns 
cu untdelemn şi am pus capul pe mormântul ei, unde am adormit. 

Şi, iată, mi s-a arătat o tânără luminoasă, adică Sfânta muceniţă Tomaida şi mi-a 
ZIS: 


lar eu, luând binecuvântare, m-am deşteptat din somn şi m-am simţit desăvârşit 
liber de patimile trupeşti. Insă nu ştiu ce era binecuvântarea aceea care mi-a dat-o 
în somn sfânta, decât numai am cunoscut liberare de patimi”. 


Şi a zis cuviosul Daniil: "O îndrăzneală ca aceasta au la Dumnezeu, toţi cei ce se 
nevoiesc pentru întreaga înţelepciune". 


Deci a petrecut după aceea fratele acela neavând nici o supărare trupească şi slăvea 
pe Dumnezeu, dar prea mărea şi pe Sfânta muceniţă Tomaida, tămăduitoarea 
patimilor sale. Şi făceau aceasta şi alţii, câţi se tulburau de nişte patimi ca acelea. 
Căci alergau la mormântul sfintei şi câştigau uşurare şi lberare de războaiele 
trupeşti cu sfintele ei rugăciuni. Şi aşa slăveau prin Sfânta Tomaida, pe Hristos 
Domnul Cel prea mărit, Căruia împreună cu Tatăl şi cu Duhul Sfânt, se cuvine 
toată cinstea şi închinăciunea în veci. Amin. 

În patericul Romanilor, în 14 aprilie, se vorbeşte de această sfântă astfel: În 
Alexandria, Sfânta fecioară muceniţă Tomaida, deşi a avut bărbat, însă la rânduiala 
mucenicilor se socoteşte fără de nici o îndoială, nu atât pentru aceea că era foarte 
tânără şi demult şi-a adus fecioria în însoţire cu curăţenia, cât pentru aceasta, că 
pentru curăţenie a pătimit şi vrednică s-a arătat a fi numărată înaintea Domnului 
împreună cu cetele fecioarelor celor curate. 


lar Mineiul cel mare o numeşte pe ea cuvioasă muceniţă, dar acel titlu de cuvioasă 
muceniţă, se cuvine numai la monahiile care pătimesc pentru Hristos. Cu toate că 
Sfânta Tomaida nu era monahie cu rânduiala, însă a arătat monahicească faptă 
bună, pentru întreaga înţelepciune, pătimind până la sânge. Drept aceea şi în 
gropniţa monahicească între cuvioşii părinţi, fericitul Părinte Daniil Schiteanul nu 
s-a îndoit a o pune pe ea. Deci, cu vrednicie s-a cinstit cu titlul de cuvioasă 
muceniţă în Minei. 

Sfânta muceniţă Tomaida - drumul spre sfinţenie 
14 Aprilie 
Sfânta Muceniţă 
L.] 


Jomai 44 


rugăciuni 
icoane articole acatist 





Fiind tăiată în două cu sabia de către socrul ei, pentru că a refuzat să îi devină 
amantă, Sfânta Tomaida este cunoscută drept ajutătoare a celor luptaţi de patima 
desfrânării. 


SR 5 e 


Născută în Alexandria din părinți credincioşi, a fost măritată la vârsta de 15 ani, 
mutându-se în casa socrului. 


Prin lucrarea diavolului, acesta din urmă a început să o poftească. Plecând soţul ei 
într-o noapte la vânătoare, Sfânta Tomaida s-a trezit cu socrul ei în cameră, silind-o 
la păcat, iar pentru că s-a opus, socrul ei a tăiat-o în două cu sabia. În acel moment 
socrul a orbit şi nu a mai putut să fugă de acolo, fiind găsit şi dus la judecată și, 
mai apoi, condamnat la moarte. 


La cererea părintelui Daniil Schiteanul, moaştele Sfintei Tomaida au fost îngropate 
la Mănăstirea Octodecat, izbăvind de patima desfrânării pe unul dintre călugării 
care s-au rugat sfintei. 

Sinaxar - Pomenirea Sfintei muceniţe Tomaida 





Tot în această zi (14 aprilie), pomenirea Sfintei muceniţe Tomaida. 


Această Sfântă Tomaida s-a născut în Alexandria şi bine fiind crescută şi învățată 
de părinţii săi, a fost însoțită cu bărbat şi era în casa bărbatului său, cu multă 
credinţă şi petrecea cu întreagă înţelepciune şi cinste. Şi vieţuia împreună cu ei şi 
trupescul părinte al tânărului, care luase luişi noră pe Tomaida. 


Intr-una din zile, neaflându-se acasă fiul său, pierzătorul de suflete diavol, a băgat 
în bătrânul cuget de ocară împotriva nurorii sale şi cugeta să se împreuneze cu 
tânăra, în toate chipurile uneltind spre împlinirea scopului său. 


Însă fericita Tomaida, mult sfătuind şi rugând pe bătrânul, nimic nu isprăvea; căci 
întunecat cu mintea de diavol, luând sabia fiului său şi lovind pe tânăra foarte tare 
a tăiat-o în două şi ea şi-a dat sufletul Domnului şi s-a făcut muceniţă pentru 
întreaga ei castitate; iar bătrânul, îndată pierzindu-şi vederile, umbla prin casă orb. 


Și mergând oarecare spre aflarea fiului său, au aflat pe tânără zăcând moartă pe 
pământ şi bătrânul se purta orb încoace şi încolo, rătăcind, prin casă; acesta întrebat 
ce este aceasta ce se vede, a descoperit adevărul şi mustrându-se pe sine, că cu 

mâna sa a făcut ucidere, adăugând încă şi rugându-se ca să fie dus de ei la 
guvernator şi să-şi primească osânda. 


Aceştia plecându-se l-au dus la guvernator şi cunoscându-se adevărul, din porunca 
lui s-a tăiat capul bătrânului. 


Înştiinţat fiind de acestea ava Daniil de la Sketis s-a coborât la Alexandria şi luând 
moaştele sfintei, le-a dus la Sketis şi le-a aşezat în cimitirul său, pentru că sfânta s- 
a nevoit prin sânge şi s-a săvârşit pentru curăţie. 


Și un oarecare din Sketis, fiind stăpânit de pofta desfrâului, s-a dus la mormântul 
fericitei şi luând untdelemn din candela ei şi ungându-se, luând încă şi 
binecuvântarea ei, când s-a arătat lui în vis, deşteptându-se s-a izbăvit de patimă. 


De atunci şi până astăzi frații din Sketis au mare ajutor pe fericita Tomaida în 
luptele împotriva trupului. 

Sfântul Nicolae Velimirovici — Proloagele de la Ohrida - Pomenirea Sfintei 
muceniţe Tomaida (13 aprilie) 





Tomaida s-a născut în Alexandria Egiptului din părinţi cu bun nume. Ea de mică a 
fost crescută cu toată cuviinţa, întru dreapta credinţă. 


La vârsta de cincisprezece ani, ea a fost însoțită după rânduială cu un bărbat de o 
cinste cu ea. 


Dar în absenţa soţului ei de acasă, socrul ei, un bătrân necurat şi desfrânat, a voit să 
o necinstească pe Tomaida, nora lui. 


Înspăimântată, Tomaida a încercat să îşi lămurească socrul că ceea ce voieşte să 
facă este împotriva legii lui Dumnezeu şi a luptat să scape din mâinile lui. După 
împotrivire îndelungată din partea tinerei, socrul a scos junghierul, a omorât-o pe 
Tomaida, apoi a despicat-o în două. Atunci pedeapsa lui Dumnezeu I-a ajuns, căci 
necuratul bătrân şi-a pierdut vederea, ne mai putând găsi uşa prin care să fugă din 
casă. Aşa a fost găsit el şi dat judecătorului, care l-a condamnat la moarte. 


Tomaida a luat astfel mucenicie pentru a-şi fi păzit cu străşnicie curăţenia vieţii, 
după cuvântul Domnului care porunceşte ca nunta să fie cinstită întru toate, iar 
patul nespurcat. 

Ea a murit pentru credinţa ce a purtat-o lui Dumnezeu şi soţului ei. 


După moartea ei, mulţi oameni luptaţi de dracul desfinării şi-au aflat ajutor puter- 
NIC şi grabnic la moaştele Sfintei Tomaida. 


Marele pustnic Daniil a adus sfintele ei moaşte la Schit şi le-a îngropat în cimitirul 
monahilor. 


Sfânta Tomaida a luat cununa muceniciei la anul 476 după Hristos. 


Cântare de laudă la Sfânta Tomaida 





Oricine care pentru ale sale păcate suferă 
Cu Sfinţii îngeri împărtăşire nu are. 


Dar oricine care pentru împlinirea voii lui Dumnezeu suferă, 
Și de dragul lui Hristos de nenorociri nu fuge, 


Acela vede Faţa lui Dumnezeu. 


Tomaida, roaba Domnului, 
Purta în inimă credinţa adevărată. 


Dar de dragul lui Dumnezeu ea a suferit 

Satanica mândrie a socrului ei. 


„Părăseşte, o socrule, pofta pentru bietul meu trup! 
Au de Dumnezeu Cel din ceruri nu ţi-e frică? 
Trupul nostru - deşi nimic alt decât prajf- 

De Dumnezeu ne e dat doar pentru suflet. 

De-l vom mânji cu păcatul, 

Ale sufletului aripi le frângem, 

De Dumnezeu cel Viu pe suflet îl despărțim, 

Și ne dăm legaţi pe mâna satanei. " 


Orbit de a necuratei pofte nebunie, 
socrul pe noră morţii o dă; 

„, Doamne miluieşte!" rosteşte dreapta. 
Dar ucigaşul orbeşte - 

Şi cel de două ori orb 

Se târâie astfel bâjbâind la iad. 

Cuvinte duhovniceşti - Să te socoteşti mai rea decât ceilalţi/ Rugaţi-vă unii 
pentru alţii şi vă veţi tămădui... 





Să te socoteşti mai rea decât ceilalţi 


Să nu lăsaţi gândurile să vă intre în inimă, ci atunci când vor veni să vă sculaţi 
împotriva lor, chemând în ajutor pe Dumnezeu. 


i se se 


Să ceri rugăciunile celor ce s-au nevoit spre curăție, Sfânta muceniță Tomaida, 
Sfântul loan mult pătimitorul, Sfântul Moise ungarul şi rugăciunile tuturor pă- 
rinților duhovniceşti şi ale maicilor; şi să te socoteşti mai rea decât ceilalți... Să-i 
spui lui X. că, atunci când se va smeri, se va potoli şi lupta - mai puţin somn, mai 
puţină hrană, să vă păziţi de vorbirea deşartă, de judecarea altora şi să nu iubiţi 
împodobirea cu haine bune, să păziți ochii şi urechile. Acestea toate sunt mijloace 
de apărare; la fel, să nu lăsaţi gândurile să vă intre în inimă, ci atunci când vor veni 
să vă sculaţi împotriva lor, chemând în ajutor pe Dumnezeu. 


(Sfântul Macarie de la Optina, Filocalia de la Optina, Editura Egumeniţa, 
Galaţi, 2009, p. 36) 

Rugaţi-vă unii pentru alţii şi vă veţi tămădui... 

Să te rogi şi pentru acele surori faţă de care nu eşti binevoitoare şi le vezi mai 
prejos decât tine. Căci scris este: rugaţi-vă unii pentru alții şi vă veţi tămădui! 


SR 5 2 


Pentru patima curviei să te rogi cuviosului loan mult pătimitorul şi Sfintei 
muceniţe Tomaida, şi să pui în fiecare zi câte trei metanii. Să te rogi şi pentru acele 
surori faţă de care nu eşti binevoitoare şi le vezi mai prejos decât tine. Căci scris 
este: rugaţi-vă unii pentru alții şi vă veţi tămădui. (Sfântul cuvios Iosif de la 
Optina) 


(Filocalia de la Optina, traducere de Cristea Florentina, Editura Egumenița, 
Galaţi, 2009, p. 39) 

Orthodoxwiki - Sfânta muceniţă Tomaida din Alexandria 





Sfânta muceniţă Tomaida din Alexandria a trăit probabil în secolul al VI-lea în 
Alexandria (Egipt) și a primit cununa muceniciei la vârsta de 15 ani. Prăznuirea sa 
se face în Biserica Ortodoxă pe 14 aprilie. 


Viaţa 


Sfânta muceniță Tomaida s-a născut în Egipt, în Alexandria, din părinți evlavioşi. 
Când a împlinit vârsta de 15 ani, a fost măritată cu un tânăr pescar și s-a așezat 
împreună cu acesta în casa socrului ei. A trăit cu soțul ei în pace şi bună înţelegere 
câtăva vreme. 


Socrul Tomaidei s-a aprins însă de pofta trupească față de nora sa. De multe ori o 
mângâia şi o săruta, însă ea, având cugetul curat, nu a priceput la început ispita de 
care se lăsase biruit socrul ei, ci socotea că făcea acestea din dragostea de tată. 


Într-o zi, când soţul Tomaidei era plecat la pescuit, socrul acesteia s-a apropiat de 
ea şi a încercat să o ademenească mai întâi cu vorbe frumoase ca să îşi împlinească 
pofta necurată. Sfânta însă s-a apărat, rugându-l pe socrul ei să nu o mai îndemne 
la o asemenea faptă şi să îndepărteze de la el o asemenea ispită necurată. Atunci 
socrul ei, mâniindu-se, a ameninţat-o cu sabia dacă nu vroia să se supună poftei lui. 
Iar ea înfruntându-l, i-a răspuns fără teamă că prefera să moară decât să primească 
o astfel de fărădelege. Furios, bătrânul a lovit-o cu sabia, tăind-o în două, şi astfel a 
primit sfânta cununa muceniciei. 

Iar socrul ei a orbit atunci pe loc, fiind lovit de mânia dumnezeiască. Întorcându-se 
fiul său şi însoțitorii acestuia, l-au găsit orbecăind prin casă, căutând să iasă şi să 
fugă, pătat de sângele sfintei muceniţe. Prinzându-l astfel, el le-a mărturisit păcatul 
săvârşit, şi a fost dat în mâinile guvernatorului, primind pedeapsa cuvenită. Şi 
răspândindu-se vestea în cetate despre sfânta înţelepciune a Tomaidei, s-a strâns 
mulțime mare de popor la casa sfintei. 


Aflându-se pe atunci în oraș şi cuviosul avva Daniil schiteanul (7 iunie) !, a mers şi 
el împreună cu ucenicul său să vadă moaştele sfintei muceniţe. lar când s-a întors 
în Schetia, la mănăstirea Oktodeka („a Optsprezecea”), primit fiind cu cinste, le-a 
cerut fraților să aducă la mănăstire moaştele sfintei şi să le aşeze împreună cu cele 
ale cuvioșilor părinți schiteni. 


La început, câțiva frați s-au împotrivit să aşeze trupul unei femei împreună cu cele 
ale cuvioșilor monahi, însă avva Daniil i-a mustrat, arătându-se că sfânta își dăduse 
viața pentru a-și păstra curăția, împo-trivindu-se până la moarte duhului 
desfrânării, şi arătându-se astfel a fi o adevărată maică duhovnicească. 7. Atunci 
frații au cerut şi au adus moaştele Sfintei Tomaida în mănăstire, îngropându-le îm- 
preună cu cele ale cuvioşilor părinţi de acolo. 


Minunile Sfintei muceniţe Tomaida 


La scurt timp după aceea, sfânta s-a arătat a fi după moartea ei mucenicească ocro- 
titoare și izbăvitoare a celor ce se luptă cu păcatul desfrânării. 


Unul din fraţii (începătorii) aflați sub ascultarea avvei Daniil Schiteanul era cândva 
rău chinuit de duhul desfrânării. Mărturisindu-se avvei Daniil, acesta l-a trimis la 
mănăstirea unde se aflau moaştele Sfintei Tomaida, ca să se roage de izbăvire, 
pentru minunile sfintei muceniţe. Şi ascultându-l fratele, s-a rugat cu stăruință la 
mormântul sfintei și, ungându-se cu ulei din candela care ardea la mormântul ei, i 
s-a arătat sfânta, care l-a binecuvântat. lar a doua zi fratele s-a aflat izbăvit de 
patima care îl chinuia, și întorcându-se la mănăstirea lui, i-a descoperit minunata sa 
vindecare avvei Daniil. 


1 Acest avva Daniil este amintit în Patericul egiptean. Este probabil vorba despre al doilea avva 
Daniil Schiteanul, cel din secolul al VI-lea (v. Sinaxar 7 iunie). 

* Deşi a fost femeie căsătorită, Sfânta muceniţă Tomaida este uneori numită în sinaxare 
„Cuvioasă muceniţă ”, apelativ rezervat în general sfintelor monahii sau fecioare. Acest apelativ 
i se dă Sfintei Tomaida în semn de recunoaștere a desăvârşitei ei curăţii sufleteşti, urmând pilda 
cuviosului Daniil, care a numit-o „maică duhovnicească ”. 

Aflând vestea despre minunile sfintei, mulţi se duceau să se închine la mormântul 
ei, şi, rugându-se cu credinţă, se izbăveau de tulburarea patimii trupești, și plecau 
aducând slavă lui Dumnezeu și mulțumire Sfintei muceniţe Tomaida, izbăvitoarea 
de patimi. 


Imnografie 


Tropar, glasul al IV-lea: Mieluşeaua Ta, Iisuse, Tomaida strigă cu mare glas: Pe 
Tine, Mirele meu, Te iubesc şi pe Tine căutându-Te, mă chinuiesc şi împreună mă 
răstignesc, și împreună cu Tine mă îngrop cu Botezul Tău; și pătimesc pentru Tine, 
ca să împărăţesc întru Tine; şi mor pentru Tine, ca să viez pentru Tine; ci, ca o 
jertfă fără prihană, primeşte-mă pe mine, ceea ce cu dragoste mă jertfesc ie. 
Pentru rugăciunile ei, ca un Milostiv, mântuieşte sufletele noastre. 

De asemenea se mai păstrează părţi din Sfintele moaşte ale Sfinţilor: Vasilie, 
Atanasie, Grigorie Teologul, Teodor Stratilat, Gheorghe, Neofit Zăvorâtul, Filotei 
Dionisiatul, Dionisie Areopagitul, Iacov ruda Domnului, Grigorie Palama, Iacov 
Persul, Ştefan întâiul mucenic, Trifon, Nichita, Artemie, Areta. 


Tot aici se mai găsesc moaşte ale Sfinților noi mucenici: Gheorghe din loanina, 
Teodor Bizantinul, Ghenadie Dionisiatul, Dimitrie din Tripoli, Polidor, Atanasie 
din Tesalonic. 


Mănăstirea mai are o parte din Sfântul Brâu al Maicii Domnului, pe care dionisiaţii 
l-au primit de la Mănăstirea Vatoped în schimbul unui deget de la mâna dreaptă a 
Sfântului loan Botezătorul. 


Poate cel mai de seamă odor al Mănăstirii Dionisiu este icoana Maicii Domnului 
„Imnul Acatist”, dăruită în anul 1375 de împăratul Alexie al III-lea Comneanul 
Sfântului Dionisie Ctitorul. 

Troparul Sfintei Muceniţe Tomaida 
14 Aprilie - Glasul 4 


Mieluşeaua Ta, lisuse, Tomaida, strigă cu mare glas: 

Pe Tine, Mirele Meu, Te iubesc şi pe Tine căutându-Te, 
- mă chinuiesc şi împreună mă 
răstignesc, şi împreună mă îngrop 
cu Botezul Tău; şi pătimesc pentru 
| Tine, ca să împărăţesc întru Tine; şi 
mor pentru Tine, ca să viez pentru 
Tine; ci, ca o jertfă fără prihană, 
primeşte-mă pe mine, ceea ce cu 
dragoste mă jertfesc ie. Pentru 
rugăciunile ei, ca un milostiv, 
mântuieşte sufletele noastre. 











SFANTA MUCENIȚA TONĂ 


sezut Ța, lisuse. Tomaina. STRIGĂ 
as Pee Tie, Plin mru, Ti 


și PRE Tine căurânnu- TE, mă cui 

